钦定古今图书集成/明伦汇编/氏族典/第360卷 > 林汝翥
## 钦定古今图书集成/明伦汇编/氏族典/第360卷 > 林汝翥

按《福清县志》：“汝翥，字大葳，号心宏。万历丙午卿荐，授
沛县知县。以御曰莲教功，升四川监察御史，巡视北
城时，有曹大与郝大争嚷，服毒身死，几成黑狱。及汝
翥审供，出曹进、傅国兴等，汝翥笞之十五。数日间，二
珰见万璟被逮，已毙，肤愬于王体干。体干以闻，阁票
罚俸，内传降级复命廷杖。汝翥见燝毕命凶拳，恐未
受廷杖，先陨于中涓之手。”因潜出都门，竟入顺天巡
抚邓渼处，自请系狱，恳其具奏。事闻，仍杖之阙下，削
籍为民。崇祯改元，群珰正法，汝翥复原官，历升广东
琼州道，致仕。